Document ID: 31999R0510

Uredba Komisije (ES) št. 510/1999
z dne 8. marca 1999
o spremembi Uredbe (ES) št. 2848/98 iz sektorja surovega tobaka glede določitve nekaterih rokov in Priloge II, v kateri so določena proizvodna območja
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2075/92 z dne 30. junija 1992 o skupni ureditvi trga za surovi tobak [1], kakor je bila nazadnje spremenjena z Uredbo (ES) št. 1636/98 [2], ter zlasti členov 7 in 11 Uredbe,
ker če Svet na predlog Komisije [3] ne sprejme sklepa o določitvi najvišjih jamstvenih pragov za letine 1999, 2000 in 2001, se države članice za letino 1999 ne morejo držati rokov za izdajo potrdil o dodelitvi kvot proizvajalcem in rokov za sklenitev pogodb o pridelavi, ki jih določa Uredba Komisije (ES) št. 2848/98 z dne 22. decembra 1998 o določitvi podrobnih pravil za uporabo Uredbe Sveta (EGS) št. 2075/92 glede sheme premij, proizvodnih kvot in posebne pomoči za skupine proizvajalcev na področju surovega tobaka [4]; ker je treba te roke podaljšati;
ker je v skladu s členom 5(a) Uredbe (EGS) št. 2075/92 dodelitev premije odvisna od pogoja, da tobak v listih prihaja s proizvodnega območja, natančno določenega za vsako posamezno sorto;
ker se v skladu s členom 8 Uredbe (ES) št. 2848/98 ta proizvodna območja določijo v Prilogi II k navedeni uredbi;
ker bi bilo treba na zahtevo Francije, da se Île de France vključi v seznam proizvodnih območij skupine II, ko se je ugotovilo, da je Île de France že naveden v več jezikovnih različicah, vendar pa manjkajo regije Provansa-Alpe-Azurna obala, Pikardija, Nord-Pas-de-Calais, Normandija in Réunion, in na zahtevo Nemčije, da se vključi "Mecklenburg-Vorpommern" v seznam proizvodnih območij skupine III brez besede "westliches", popraviti Prilogo II k Uredbi (ES) št. 2848/98, v kateri so navedena priznana proizvodna območja;
ker naj se ti ukrepi uporabljajo čim prej;
ker so ukrepi, predvideni s to uredbo, v skladu z mnenjem Upravljalnega odbora za tobak,
SPREJELA NASLEDNJO UREDBO:
Člen 1
Uredba (ES) št. 2848/98 se spremeni:
1. Členu 55 se dodata naslednja odstavka 2 in 3:
"2. Za letino 1999 države članice z odstopanjem od člena 22(3) izdajo potrdila o dodelitvi kvot posameznim proizvajalcem, ki niso člani nobene skupine proizvajalcev, in skupinam proizvajalcev najpozneje do 15. aprila.
3. Za letino 1999 je treba z odstopanjem od člena 10(1) skleniti pogodbe o pridelavi najpozneje do 30. junija, razen v primerih višje sile.";
2. Priloga II se nadomesti s Prilogo k tej uredbi.
Člen 2
Ta uredba začne veljati z dnem objave v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. marca 1999

Labels: 4
17
19
7
6